Kabupaten Tanah Datar

Kabupten Tanah Datar marupokan salah satu kabupaten nan barado dalam Provinsi Sumatera Barat, Indonesia, jo ibu kota Batusangkar. Kabupaten iko mampunyoi laweh wilayah 133.600 Ha (1.336 km2). Jumlah panduduak di kabupaten iko taun 2021 sabanyak 374.431 jiwa, nan mauni 14 kecamatan, 75 nagari, dan 395 jorong. Kabupaten Tanah Datar marupokan daerah agraris, labiah 70% panduduaknyo bakarajo pado sektor patanian, baiak patanian tanaman pangan, parak, parikanan, maupun taranak.

Kabupaten Tanah Datar marupokan Tujuah Kabupaten Tarancak di Indonesia dari 400 kabupaten nan ado. Panghargaan iko diagiah pado taun 2003 dek Lembaga International Partnership dan Kadutaan Inggirih. Lembaga Ilmu Pengetahuan Indonesia (LIPI) malewa Kabupaten Tanah Datar sabagai ciek dari ampek daerah paliang baprestasi dan barasia malaksanakan otonomi daerah.

Pado zaman saisuak, Kabupaten Tanah Datar disabuik jo Luhak Nan Tuo. Ado paninggalan sijarah cando batu basurek utamonyo paninggalan zaman Adityawarman sarato situs budayo cando Istano Basa Pagaruyuang nan daulunyo marupokan pusek Karajaan Pagaruyuang.

 Geografi 
Sacaro geografis wilayah Kabupaten Tanah Datar talatak di tangah-tangah Provinsi Sumatera Barat, yaitu pado 00º17" LS - 00º39" LS dan 100º19" BT – 100º51" BT.Natsir, M., (2009), Ekstraksi Informasi Penutup Lahan Daerah Kabupaten Tanah Datar, Seminar Nasional Aplikasi Teknologi Informasi 2009 (SNATI 2009), 20 Juni 2009, Yogyakarta, ISSN 1907-5022. Katinggian rato-rato 400 sampai 1000 meter di ateh pamukaan lauik.

 Bateh wilayah 
Kabupaten Tanah Datar mamiliki pabatehan jo babarapo kabupaten/kota di Sumatera Barat, yaitu:

 Topografi 
Kabupaten Tanah Datar talatak di antaro duo gunuang, yaitu Gunuang Marapi jo Gunuang Singgalang. Kondisi topografi iko didominasi dek daerah bukik, sarato mamiliki duo patigo bagian danau Singkarak. Kondisi topografis Kabupaten Tanah Datar adolah sabagai barikuik:

 Wilayah Data 0–3% jo laweh 6.189 Ha atau 6.63% dari laweh wilayah Kabupaten Tanah Datar
 Wilayah Baombak 3–8% jo laweh 3.594 Ha atau 2,67% dari laweh wilayah Kabupaten Tanah Datar
 Wilayah Bagelombang 8-15% jo laweh 43.922 Ha atau 32.93% dari laweh Kabupaten Tanah Datar
 Kamiriangan di ateh 15% sarato laweh wilayah 79.895 Ha atau 59.77% dari laweh Kabupaten Tanah Datar

 Iklim 
Sacaro umum iklim di kawasan Kabupaten Tanah Datar adolah manangah jo temperatur antaro 12 °C–25 °C sarato curah hujan rato-rato labiah dari 3.000 mm per tahun. Hujan banyak turun pado bulan September ingga bulan Februari. Curah hujan nan cukuik tinggi ko manyababkan katasadioan aia cukuik, sainggo mamungkinkan usaho patanian sacaro laweh dapek dikambangkan.

 Hidrologi 
Kabupaten Tanah Datar marupokan daerah nan kayo jo sumber aia. Salain Danau Singkarak, di Kabupaten Tanah Datar ado labiah dari 25 buah batang aia.

 Pamarintahan 
 Daftar Bupati 

 Dewan Perwakilan 

 Kecamatan 

 Caliak pulo 
Daftar kabupaten jo kota di Sumatera Barat
 Rujuakan 

 Pautan lua 

  Situs web resmi Kabupaten Tanah Datar 
  Situs web resmi Direktorat Pengembangan Potensi Daerah Badan Koordinasi Penanaman Modal (BKPM)

Tanah Datar
Tanah Datar
Kategori:Kabupaten Tanah Datar